L'escàndol 'FinCEN Files' revela que BPA tenia una alerta als EUA per blanqueig el 2014 - Poble Andorrà\nL’escàndol ‘FinCEN Files’ revela que BPA tenia una alerta als EUA per blanqueig el 2014\nBPA va enviar 2,8 milions d'euros en set transaccions al Caledonian Bank Limited de les Illes Cayman que també al 2015 va ser forçat a la liquidació per una acusació dels Estats Units\nEl ‘FinCEN Files’ és una investigació periodística de més d’un any de durada, liderada pel Consorci Internacional de Periodistes d’Investigació (ICIJ), a partir de centenars de documents secrets obtinguts per BuzzFeed News i compartits amb 108 mitjans associats. Més de 400 periodistes de gairebé 90 països van analitzar 2.100 dels anomenats Informes d’Operacions Sospitoses (ROS o SAR, en anglès, per Suspicious Activity Report). Es tracta d’informes secrets enviats per bancs amb seu als Estats Units a la Unitat d’Intel·ligència Financera del Tresor dels Estats Units (coneguda com FinCEN i que va ser l’organisme que va acabar amb BPA amb una nota d’acusació com a risc de primer ordre en blanqueig a escala mundial). Aquests informes d’activitat sospitosa són estrictament confidencials i els bancs no poden confirmar públicament la seva existència. Els ‘FinCEN Files’ només acaben de fer públic una microscòpica part de les alertes per sospita. Concretament els 2.100 documents són el 0,02% dels més dotze milions de declaracions de sospita fetes pels bancs dels Estats Units.\nLes dues transaccions relacionades amb Andorra en els ‘FinCEN Files’.\nDe les 2.100 alertes declarades al FinCEN per sospita de blanqueig, n’hi ha dues on hi ha entitats andorranes implicades. La més destacada, i ho és per qui són els dos bancs implicats, és la primera. Es recull que des de BPA va haver-hi un enviament de 2,8 milions de dòlars al Caledonian Bank Limited de les Illes Cayman. Es tracta d’una entitat que els Estats Units van forçar a tancar el 2015 amb una investigació de la SEC (Securities and Exchange Comission) on s’acusava l’entitat de participar en un frau per valor de 75 milions de dòlars. Les Cayman eren un dels paradisos fiscals més opacs. En total es van recollir set transaccions entre els dos bancs que acaben sumant 2,8 milions d’euros. Aquestes transaccions sospitoses són importants perquè els Estats Units van forçar la liquidació dels dos bancs implicats el mateix any (2015). La segona operació que es reflecteix pertany al Grup MoraBanc amb la recepció de 3,1 milions d’euros del Commerzbank A.G.. Aquesta entitat és la quarta més gran d’Alemanya.\nAcusació dels Estats Units contra el Caledonian Limited Bank que va provocar la seva desaparició.\nLa revelació de l’alerta filtrada sobre BPA demostra que el FinCEN tenia avisos de l’activitat sospitosa de BPA l’any 2014, un any abans de la intervenció i mesos abans de l’inici del ‘cas Pujol’. Joan Pau Miquel no va entregar a la policia espanyola els comptes dels Pujol a l’Hotel Villa Magna de Madrid fins al 2 de juny del 2014, tal com consta en l’informe de vigilància de la transacció que va fer la policia espanyola.\nDavid Cerqueda és el favorit per dirigir l'Autoritat Financera Andorrana


"Quan em va arribar l’opció de formar part del Girona, no vaig dubtar"\nCarles Planas s’afegeix a l’ambiciós projecte del club amb il·lusió per sumar\nJORDI BOFILL Girona Actualitzada el 14/07/2017 16:24\n651x366 Carles Planas ha estat presentat amb el Girona / GIRONA FC Carles Planas ha estat presentat amb el Girona / GIRONA FC\nCombinar l’experiència a l’elit amb la fam per créixer serà clau a l’hora de confeccionar la plantilla del Girona 2017-18, tal com va reconèixer el director esportiu, Quique Cárcel, fa poc menys d’una setmana. Els fitxatges de Gorka Iraizoz, Bernardo Espinosa i José Aurelio Suárez complien a la perfecció el perfil buscat, un perfil que també té l'última incorporació, Carles Planas, que arriba amb la carta de llibertat sota el braç i signa per a tres anys; és el tercer dels quatre fitxatges que el Girona ha incorporat a cost zero.\n“Ens aportarà moltes coses: experiència, sacrifici i treball”, ha dit Cárcel. Nascut a Sant Celoni (1991) i desvinculat d’un Celta de Vigo en el qual ha jugat les últimes tres temporades, Planas exemplifica el dibuix de futbolista que encaixa dins de la plantilla dirigida per Pablo Machín. “L’exigència és màxima i el que porta el Girona entre mans és molt interessant; quan em va arribar l’opció de formar-ne part no vaig dubtar”, ha assegurat. La polivalència també és un tret característic del català. “Estic totalment adaptat al carril, m’agrada pujar i baixar constantment per la banda”. Format a la Masia, ha ocupat principalment la posició de lateral esquerre –tot i que també se l’ha vist jugant de central – en els 49 partits que porta disputats a Primera.\n“Vull aportar el meu granet de sorra i ajudar el club a continuar fent història; em sento un afortunat per poder formar part d’aquest projecte”, ha afirmat, amb la il·lusió de qui arriba amb tots els somnis per complir. Jugador amb un rendiment molt regular sempre que ha disposat de certa continuïtat –“A excepció del darrer any a Vigo, no he tingut mai gaires problemes físics al llarg de la meva trajectòria” –, s’afegeix al projecte del Girona disposat a oferir la seva millor versió i a adaptar-se a les exigències que li demanin. “El ritme de joc no té res a veure amb el que hi ha a Segona Divisió”, ha explicat, preguntat sobre el salt qualitatiu que es trobarà a l’equip i abans de concloure amb un avís: “Haurem d’anar molt en compte amb les errades; a l’elit, es paguen car”.\nD’altra banda, els jugadors han iniciat avui les proves mèdiques i físiques habituals de cada inici de temporada. Demà serà el torn per a aquells que falten i el dilluns començaran a treballar en el primer entrenament d’un curs on el Girona s’estrena a la màxima categoria per primer cop al llarg dels seus gairebé 87 anys de vida.\nLa mobilitat a Montilivi en els dies de partit\nAhir es va presentar el dispositiu de mobilitat i seguretat que es durà a terme els dies de partit a Montilivi. Amb l’objectiu principal d’evitar danys innecessaris a la ciutadania –l’accés a l’habitatge ha sigut el principal maldecap-, l’Ajuntament de Girona habilitarà dues zones d’aparcament a la ciutat des de les quals hi ha un recorregut fins a l’estadi d’uns 15 minuts caminant. També hi haurà la possibilitat d’efectuar el trajecte amb un bus especial que només es posarà en servei els dies que el Girona jugui a Montilivi, amb viatges cada set minuts. Per la seva banda, la Policia Municipal i els Mossos d’Esquadra han acordat triplicar els efectius per a l’ocasió: han establert un perímetre de seguretat d’accés restringit a Montilivi des de tres hores i mitja abans del partit fins a una hora i mitja després. Un cop exposats tots els plans als veïns, l’Ajuntament també s’ha posat a la disposició del ciutadà per corregir els detalls que no acabin de funcionar, fet que no es podrà comprovar fins a l’inici del campionat.\nCristian Herrera, al Lugo\nD'altra banda, el Girona va rescindir el contracte de Cristian Herrera, que ja ha firmat per dos anys pel Lugo. A més a més, el club de Montilivi va confirmar un nou partit de pretemporada, el que jugarà el dissabte 12 d'agost al Municipal de Reus contra l'equip del Baix Camp (20 h).


El pas devastador del temporal Gloria per la Costa Brava ha deixat la seva pitjor cara a Palamós, amb un mor i un desaparegut. Aquest dimecres a la nit es comunicava que un home havia mort al Port Marina.\nUn veí de Palafrugell de 69 anys hauria anat a revisar l'estat de la seva embarcació al Port Esportiu Marina Palamós, malgrat que la zona estava tancada, i és que la instal·lació havia estat prèviament danyada i l'entorn era altamanet perillós. Un cop de mar l'hauria llençat a l'aigua. Els treballadors del port el van treure, però el Servei d'Emergències Mèdiques i els Bombers ja no el van poder reanimar. La Guàrdia Civil està investigant el succés.\nEn qualsevol cas, aquesta víctima mortal no té res a veure amb l'home desaparegut des del dimarts a la nit. Un tripulant del vaixell mercant Manisa Star va caure al mar mentre treballava per amarrar el buc al moll.\nTot i el desplegament de Bombers, Salvament Marítim, Policies Locals de Palamós i Calonge i Sant Antoni encara no s'ha trobat el cos. Se l'està buscant tant al litoral Palamosí com més al sud, a l'àrea de Platja d'Aro.


La Federació de Comerç de la Selva presenta davant dels seus associats la nova iniciativa comercial El joc de la Laura a Arbúcies\nCOMERÇ - 05/08/2019\nEs tracta d’una activitat de dinamització del teixit comercial de la comarca\nDesprés de l’èxit del conte La Laura descobreix la Selva, la Federació de Comerç de la Selva va presentar dijous al Museu Etnològic del Montseny d’Arbúcies una nova activitat paral·lela al conte, El joc de la Laura davant dels seus associats i representants dels ajuntaments de la comarca.\nL’alcalde d’Arbúcies i regidor de Comerç, Pere Garriga, va ser l’encarregat de donar la benvinguda a la presentació de la nova iniciativa impulsada des de la Federació de Comerç de la Selva El joc de la Laura. La seva presidenta, Marta Julià, va explicar que el conte, que es va editar l’any passat, tenia com a objectiu treballar en la pedagogia del patrimoni i el comerç de la comarca, ja que segons el municipi, els personatges del conte explicaven històries i llegendes de cada localitat lligades amb el seu teixit comercial. “El joc de taula havia de mantenir l’esperit del conte: el foment del comerç i la descoberta del patrimoni”, va assenyalar Julià.\nIsabel Puig, representant de la Federació, va explicar es tracta d’un joc de taula amb recorregut circular en què els jugadors podran començar a qualsevol punt del tauler, triant abans una associació de comerç de la comarca on iniciar la partida. El funcionament del joc és semblant al del Trivial, ja que acabarà guanyant el jugador que aconsegueixi reunir set targetes dels sectors comercials en què s’organitza cada una de les associacions comercials i perquè també es posen a prova els coneixements turístics i culturals de les poblacions representades. Puig va assenyalar que a banda de passar-s’ho bé, “els nens i nenes puguin veure que als municipis hi ha comerços i que s’hi pot comprar”.\nA banda d’El joc de la Laura també s’ha creat el cap gros de la Laura com una activitat més de dinamització del teixit comercial de la Selva. En aquest sentit, la gerent de la Federació de Comerç, Montserrat Pujolràs, va dir: “Esperem que tingui molt èxit perquè és un joc divertit i amè. Volem que la mainada i els ciutadans de cada poble se’l facin seu”. Pujolràs també va destacar que les caixes del joc s’han fet a dos centres d’ocupació de la comarca, al Centre Ocupacional d’Arbúcies i al Centre Ocupacional els Astres la Selva de Santa Coloma de Farners.\nFinalment, el conseller d’Empresa del Consell Comarcal, Eduard Colomé, que assistia al seu primer acte com a conseller, va agrair poder contribuir amb aquestes iniciatives i va afegir: “Hi ha una revolució comercial, nous hàbits de consum i es compra a cop de click i això genera dificultats pels comerços de la nostra comarca i és per això que des de l’administració pública ens hem de posicionar”.\nHi haurà 20 jocs per municipi i se’n proporcionaran un a cada escola del municipi, així com a la Biblioteca Municipal. La idea és que durant les fires i festes de la vila els nens i les nenes hi puguin jugar i així donar a conèixer el comerç del propi municipi, però també de la comarca.


El temps afegit i els nervis fan que un partit guanyat acabes empatat.\nEl partit va començar puntualment a les 9 del matí, amb un camp de sorra amb unes mides molt estranyes i que em prou feines es veien les linies blanques, però gràcies al bon joc dels nois el dorsal 8 (Robert) va inaugurar el marcador amb gran gol, al minut 10 el Martí (dorsal 14) salva un gol de sota els pals i acaba la primera part amb un bon gust de boca.\nLa segona part desprès d'una bona jugada desde el mig del camp el Francesc(dorsal 2) fa una passada en profunditat cap el dorsal 9 (Ismael) i ràpidament fa una centrada que el dorsal 6 (Maldo) remata amb un fàntastic gol. L'aegria va durar poc ja que el Bonaventura aprofita la tranquilita de l'atlètic i acaba marcant un gol.\nUna tercera part d'infart i molt destacada ja que el dorsal 15 ( Marc) fa dos gols després d'unes grans jugades que començen desde la porteria de l'Atlètic i fa que tots els jugadors prenguin part del gols. Però tornà a passar el mateix una vegada els jugadors de l'atlètic es pensen que el partit està gunayat el Bonaventura torna a marcar dos gols acabant la tercera part amb un 3-4.\nL'ultima part va ser molt nerviosa i l'arbrit massa exigent va acabar pitant un penalt a favor del Bonaventura a causa d'una pilota que va rebotar i va tocar un braç del jugador Ruben (dorsal 4) uns braços que en tot moment estaven enganxats al seu cos i per mala fortuna la pilota que estava donant tombarelles pel mig de l'area va acabar impactant entre mig cos i mig braç. Però gràcies a una bona parada del porter Toni (dorsal 1) el gol no va ser possible.\nUna vegada el temps del partit acabat i ja amb temps afegit el Bonaventura empata i una vegada empatat el arbrit finalitza el final del partit.\nL'Atlètic marxa cap a casa amb un punt i queda 9 de la clasificació i sobretot amb molta lliga per endevant.


Un jove malmet amb una arma blanca un quadre exposat al Museu Guggenheim de Bilbao\nUn visitant de l'exposició temporal al Museu Guggenheim de Bilbao "La Edad de Oro holandesa y flamenca" s'ha llançat contra un quadre del pintor holandès Jan Victors (1619-1676), "Bozz rep l'herència d'Elimelec" i hi ha clavat una arma blanca. Gràcies a la ràpida actuació del vigilant de la sala, que l'ha aturat, els danys han estat menors i reparables, segons han confirmat els restauradors del museu. S'han fet sis rascades a la capa de pintura i una incisió de tres centímetres, i un cop s'hagi restaurat l'obra, segons fonts del museu, els danys no seran visibles a la superfície.\n22/10/2010 - 19.38 Actualitzat 23/10/2010 - 09.23\nEl quadre malmès de Jan Victors serà restaurat i s'espera que no s'apreciïn els danys a la superfície. (Foto: EFE)\nEl jove, de 25 anys, i sembla que amb les facultats mentals alterades, s'ha identificat com a estudiant de la facultat de Belles Arts i ha estat detingut per l'Ertzainta sota l'acusació de delicte contra el patrimoni.\nAquesta exposició de pintura holandesa i flamenca del segle XVI fins a principis del segle XVII està formada per 130 obres que han estat cedides pel museu Städel de Frankfurt i es podrà veure a Bilbao fins al 23 de gener. El quadre afectat és un oli de grans dimensions, (1,8 m x 2,01 m) que representa un acte jurídic: la transmissió d'una herència mitjançant l'antic costum israelià d'entregar una sabata al successor.


CAÇADORS DE BOLETS | AUTORES , VARIOS - Santos Ochoa\nÉs la guia per gaudir dels bolets al bosc i a casa. Caçador de bolets, la guia del programa de TV3, exposa tots els criteris necessaris per collir bolets amb seguretat, i ho fa de manera didáctica, assequible, rigorosa i sobretot molt propera a la manera de parlar dels bons boletaires, els autèntics protagonistes d'aquest llibre. Per primera vegada, una …\nÉs la guia per gaudir dels bolets al bosc i a casa. Caçador de bolets, la guia del programa de TV3, exposa tots els criteris necessaris per collir bolets amb seguretat, i ho fa de manera didáctica, assequible, rigorosa i sobretot molt propera a la manera de parlar dels bons boletaires, els autèntics protagonistes d'aquest llibre. Per primera vegada, una guia proposa ordenar els grans grups de bolets del país segons els patrons de la classificació popular catalana. Amb aquesta guia aprendrem a identificar les espècies de bolets comestibles més freqüents a Catalunya, a diferenciar-les de les varietats tòxiques més perilloses i a transportar-les i conservar-les per gaudir dels bolets al bosc i a casa. El llibre ofereix una selecció de les millors receptes per cuinar bolets que diferents boletaires i cuiners del país van preparar als capítols del programa de televisió.


Editors, llibreters i distribuïdors clamen per la «supervivència» - Diari de Girona\nEditors, llibreters i distribuïdors clamen per la «supervivència»\nDemanen mesures fiscals i creditícies concretes, així com subvencions específiques per al sector\nEditors, llibreters i distribuïdors clamen per la «supervivència» Diari de Girona\nMés de 400 editorials, llibreries i distribuïdors de l'Estat ja s'han sumat al manifest «En defensa del libro», sobre els efectes de la crisi del coronavirus al sector, i en particular pels actors petits i mitjans. «Llibreries tancades, producció, distribució i exportació paralitzades i la perspectiva certa d'almenys un semestre perdut», descriuen els signants.\nEn aquest context veuen «indispensable» una intervenció més decidida des de l'Estat, les autonomies i els municipis, amb mesures fiscals i creditícies concretes, així com subvencions específiques. Ajudes que facin «recuperar el nivell d'ingressos adequat per la supervivència d'un sector en risc de col·lapse», que evitin «un dany irreversible per l'economia i la cultura», indiquen.\nEn el manifest recorden que la cultura representa el 3,2% del PIB estatal, 690.300 llocs de feina (2018), subratllen que una part important d'aquest àmbit econòmic és el sector editorial. L'èmfasi el posen, però, en les editorials independents, de menys de deu empleats, que a l'Estat representen el 85% del total.\nReactivar el sector català\nEl president de la Generalitat, Quim Torra, va acordar ahir amb els representants del sector del llibre crear una comissió per elaborar un pla de rescat i reactivació que permeti un retorn a l'activitat econòmica. Torra va explicar que s'intentarà obrir la cadena de llibre «al més aviat possible», però va evitar donar una data a l'espera d'indicacions de les «autoritats sanitàries». Segons dades del sector, la previsió de pèrdua de vendes és del 70%, ja que es calcula que s'han deixat de vendre 385.000 exemplars durant l'estat d'alarma.


SIFU llança les Becas Superarte per a la inclusió de les persones amb discapacitat a través de la dansa - Di@ri de la Discapacitat\nInici Cultura SIFU llança les Becas Superarte per a la inclusió de les persones...\nLes beques són per estudis de dansa durant el curs 2019/20 // Foto: Grupo SIFU\nFins el proper 28 de juny està oberta la convocatòria de la 1a edició de les Becas Superarte de la Fundación Grupo SIFU destinades a fomentar el desenvolupament artístic de les persones amb alguna discapacitat a través de la dansa per a promoure la seva inclusió social i laboral.\nEl Grupo SIFU atorgarà 3 beques per valor de fins a 1.000 euros cadascuna perquè els guanyadors puguin realitzar estudis de professionalització o especialització en la pràctica de la dansa durant el curs 2019/2020. La decisió del jurat, format per membres de la Fundación Grupo SIFU i per professionals del món de la dansa, es donarà a conèixer el 5 de juliol a través de la web i de les xarxes socials de l’entitat.\nAmb la convocatòria d’aquestes beques, el Grupo SIFU segueix apostant per la formació com a forma d’afavorir la integració sociolaboral de les persones amb diversitat funcional, a més de potenciar el seu desenvolupament artístic i professional.\nLes Becas Superarte se sumen a altres projectes de la Fundación Grupo SIFU en aquest àmbit com les Beques a l’Excel·lència Musical o la celebración de la Nit Més IN.\nArticle anteriorONCE Catalunya fa un test amb altaveus intel·ligents per decidir quin pot ser més útil per a les persones cegues\nArticle següentEl Govern manté el compromís amb el Tercer Sector per desenvolupar la llei de concertació social


La Fira de Música al Carrer tanca amb més de 15.000 assistents | Diari de Tarragona\nLa Fira de Música al Carrer tanca amb més de 15.000 assistents\nEl director artístic, Pep Vergé, defineix com 'un encert' la confiança en els grups emergents del territori i l'aposta per l'horari matinal\n08/06/2015 09:06 | Actualizado a 22/05/2017 20:05\nEl públic, molt entregat, durant el concert de Xeic!, que va tenir lloc ahir a la matinada. Foto: Joaquim Bartolomé\nLa setzena edició de la Fira de la Música al Carrer (FiM) de Vila-seca va tancar la matinada d’ahir, passades les quatre, amb la satisfacció dels organitzadors pel número d’assistents, més de 15.000 persones repartides en el mig centenar d’actuacions que hi va haver entre divendres i dissabte. En aquesta ocasió destacaven com a novetat els espectacles de quilòmetre zero per grups locals i del territori, i la varietat estilística aconseguida, així com la resposta positiva en l’horari matinal.\nPep Vergé, de Crearum Produccions Creatives i director artístic de la FiM, subratlla que «el balanç és molt positiu pel que fa a espectadors i a qualitat dels espectacles». Enguany la fira ha canviat de dates i ha coincidit amb una àmplia oferta musical a ciutats properes a banda de l’expectativa mediàtica per la final de la Champions. Amb tot, però, l’afluència d’espectadors també a l’hora del futbol amb la música de County Groove o Catfingers va ser «molt bona», segons l’organització. Vergé també apunta que «s’ha posat una primera pedra i esperem poder mantenir la confiança del Patronat de Turisme de Vila-seca per seguir apostant per noms consolidats com Xeic!, Pepet i Marieta o Lenacay al costat de grups amb gran futur com Ivory, Gemma Humet o l’igualadí Enric Verdaguer, que va fer el primer concert amb banda a la FiM i al mateix temps per la pedrera musical de Vila-seca i del Camp de Tarragona, amb artistes com The Krav Maga o Fito Luri». A més, destaca com a «molt interessant la resposta del públic en l’horari matinal amb concerts per a tota la família i l’aposta del jazz, el folk i la música clàssica que confiem en poder continuar».\nLa FiM 2015 ha rebut un centenar de professionals acreditats que han pogut descobrir nous artistes d’entre els 50 que han actuat i més de 30 periodistes han passat per Vila-seca . El regidor de Cultura, Josep Toquero, ha afirmat que en els propers dies s’analitzarà en profunditat la FiM però que els resultats apunten a una valoració molt positiva.


Celebrada la IX Jornada de Tabaquisme del Vallès. Agència de Salut Pública de Catalunya (ASPCAT)\nCelebrada la IX Jornada de ...\nCelebrada la IX Jornada de Tabaquisme del Vallès\nAmb enfocaments sobre com tabac i embaràs, intervencions comunitàries, anàlisi del tractament multidisciplinar i la revisió del present i el futur del control del tabaquisme\nMés d’un centenar de professionals es van reunir al Museu de Granollers el passat divendres 25 de novembre en la IX Jornada de Tabaquisme del Vallès. La trobada va desplegar quatre taules per donar a conèixer els avenços en el tractament del tabaquisme de les dones embarassades i de les persones que pateixen malalties respiratòries o cardiovasculars, una revisió del present i el futur de la prevenció i el control del tabaquisme, la presentació de diferents intervencions comunitàries destinades a prevenir el tabaquisme i l’exposició al fum ambiental de tabac, i l’anàlisi del tractament multidisciplinar de la dependència del tabac a partir del debat en relació a diferents casos clínics.\nLa celebració de la novena edició d’aquesta jornada biennal és el reflex de la continuïtat del treball d’una xarxa de professionals que treballen per oferir una atenció de qualitat al tabaquisme des dels equips d’atenció primària de salut i altres serveis assistencials. Gràcies a l’impuls de l’Agència de Salut Pública de Catalunya, aquest any 2018 s’ha ampliat la composició de la xarxa de tabaquisme del Vallès amb la incorporació de representants del món local, l’educació, l’esport, la farmàcia comunitària i la salut pública, dins del marc de la Salut a Totes les Polítiques.\nLa cloenda de l’acte ha anat a càrrec de Joan Guix, secretari de Salut Pública del Departament de Salut.


Ple ordinari de febrer 2012 (Postura del grup CiU x Pollença) | La Punta\nPle ordinari de febrer 2012 (Postura del grup CiU x Pollença)\n24 febrer 2012 · by La Punta\t· in Plenaris.\t·\nAbans de res fixau-vos quans de punts s’han tornat llevar de l’ordre del dia, digau-li com volgueu.\nRetirada no està acabada\nDes de CiUxPollença estam contents que comenci aquest procés de creació del Consorci, com també del compromís que han agafat l’associació hotelera de Pollença i l’associació de Vivendes Turístiques Vacacionals per tal de promocionar el nostre municipi de manera conjunta.\nAgrair poder participar en el concens dels estatuts abans de la seva aprovació i que sigui un consorci que en tot moment estigui obert a diferents associacions que hi vulguin formar part.\n5.-Aprovació inicial, si procedeix, de la modificació puntual del Reglament del Servei Municipal de Proveïment d’Aigua Potable de l’Ajuntament de Pollença.\nEn aquest punt hem de diferenciar dos punts:\nEl primer és la de canviar la norma de la utilització de les peces de llautó per unes de polietilé en el moment de la instal·lació de la bateria de comptadors. Com és molt normal en cap moment ens hi oposam, ja que volem facilitar la tasca i gestió de l’empresa municipal EMSER, el que si demanaríem és que si les peces que es posaran a partir d’ara seran més econòmiques que això es vegi a les factures dels usuaris.\nL’altre punt és que es passaria a actuar com impagat més o manco després d’un mes. Sabent com és la burocràcia i que en certs moments els impagament poden venir per moltes raons, consideram que abans de qualsevol actuació s’ha de fer un avís, una notificació prèvia, com ha indicat la regidora amb un termini raonable facilitant el seu pagament.\nLluitarem en tot moment per la defensa de la nostra llegua. És comprensible el fet curiós que fins a l’entrada del nou govern, i amb ell la creuada cap a la nostra llengua, una de les possibilitats que ofereix la TDT és l’elecció de llengua, fins fa poc podies triar entre V.O. (generalment anglès), castellà i l’opció que venia per defecte, el català; ara resulta que l’opció de català ha estat eliminada i per defecte hi ha el castellà.\nCreim que els mitjans de comunicació han de ser un eina integradora i servir a tots aquells nou vinguts per desenvolupar el seu dret a aprendre l’altra llengua oficial i llengua mare de les illes, el català.\nPer altra banda dir que això que afecte al cinema i a la ficció en el nostre canal autonòmic, també es pot traslladar al baix nivell de correcció a l’hora d’emprar la nostre llengua en espais d’entreteniment i la facilitat que hem detectat de canvi a la llengua castellana que presenten molts dels participants i presentadors d’aquests espais.\nEs lleva també després de que l’Equip de Govern hagi retirat les seves al·legacions al PH.\nQueda exclòs de l’ordre del dia ja que per raons legals s’haurien d’augmentar els tributs i ens veuríem perjudicats tots els pollencins i pollencines.\nSino l’haguessin retirada els grups que la presentaven, la nostra intenció era demanar-ho.\nES PRESENTA per urgència una moció referida al dia 8 de març , dia internacional de la dona treballadora. Presentada pels grups municipals ERAM, PSM, UMP, CiUxP, PSOE i A.\nEn darrera instancia des de CiU hem volgut introduir un punt fent referència a l’augment de les llistes d’espera per la detecció del precoç del càncer de mama a causa de les retallades sofertes a sanitat.\nVOTS A FAVOR: 12, ERAM, PSM, UMP, CiUxP, PSOE, A i Lliga\nABSTENCIONS: 5 PP\nEs llevà de l’ordre del dia.\nPRIMER S’HA VOTAT LA URGÈNCIA i només s’ha recolzat per l’equip de Govern amb l’abstenció de UMP, l’empat ha fet que s’aprovés la urgència amb el vot de qualitat del Batle.\nPrimer de tot donar l’enhorabona pel redactor de l’ordenança.\nDesprés aprofitant que el senyor batle ha manifestat que és un document que dóna peu a ser molt estudiat i que el passat, passat està , he pogut manifestar-me recordant que així és. Aquesta ordenança necessita més temps del que hem tingut per estudiar-la. Per la part del passat passat està, he recordat que el meu passat no ha estat mai relacionat amb el Govern de Pollença.\nAixí he recordat que som CiU i no cap altre partit, que una vegada hagi fet les nostres argumentacions no em repliqueu contestant que jo ja hi era…i …. simplement el que volia era llevar-vos feina.\nTambé recordar que el que duim a debat avui és una ordenança que afecta i o afectarà a molts de comerços i establiments de Pollença pel que una vegada aprovada el que demanarem és que el seu compliment i aplicació es dugui a la seva pràctica.\nAquesta ordenança ens parla de zones susceptibles d’ocupació i aquestes zones són el més important d’aquesta ordenança, estam parlant dels Plànols adjunts a l’ordenança que fins avui capvespre no ens heu entregat, hi ho heu fet de manera parcial.\nDes de CiU el que demanam és l’exposició pública d’aquest plànols abans de l’aprovació, a on es puguin fer les al·legacions i la creació d’una mesa per dur a consens aquestes zones susceptibles d’ocupació.\nSón molts els negocis i famílies implicades que hi haurien de dir la seva.\nEs cert que ens vareu donar uns plànols fa 4 mesos, dels que no n’heu tornat parlar, és la vostra feina, però també es cert que ens vareu passar l’OVP divendres en caràcter d’urgència per avui.\nDesprés vos queixareu si això li deim improvisació.\nDes de CiU pensam que l’equip de Govern s’ha precipitat novament i vol aplicar una nova ordenança sense un consens real,\nConsideram que seria millor seguir en l’ordenança actual i treballar en la futura ordenança per la temporada 2013.\nTambé dir que encara que no hagim tingut massa temps pel seu estudi dir que de primeres notam a faltar un capítol puntual que reguli l’espai d’ocupació per i durant les festes.\nPer tot això hi votarem en contra.\nVOTS A FAVOR: 8, PP, Lliga i UMP\nVOTS EN CONTRA: 7, ERAM, PSM, CiUxP, PSOE, A\nPendent de l’adjudicació definitiva del POS, i no es dur per junta de govern fins no tenir de manera definitiva per part del Consell la seva subvenció. (aparcament i pas de vianants de la rotonda)\nAprovació definitiva del PGT al POOT, però no hi ha l’aprovació definitiva peque estam pendents de l’aprovació per part del consell consultiu\nEls diferents partits han presentat els seus pregs i preguntes.\nTambé s’ha plantejat fer un consorci juntament en l’associació de veïns per l’explotació de les platges.\n← Ple ordinari febrer 2012 (ordre del dia)\nNova Llei Urbanística →\n10 responses to “Ple ordinari de febrer 2012 (Postura del grup CiU x Pollença)”\nAlternatiu 28 febrer 2012 a les 13:41 · ·\nSi Alex, això és el que t’agradaria.\nalex company 28 febrer 2012 a les 13:29 · ·\nEl que esta ben clar es que l’euip de govern de Pollença el formen PP, LA LLIGA I ALTERNATIVA\nArrux 27 febrer 2012 a les 13:05 · ·\nSí, son coincidències…………….\nAlternatiu 27 febrer 2012 a les 12:49 · ·\nEl nostre regidor es va assabentar d’aquesta reunió pels ciutadans, i va anar per tenir informació de primera mà i comunicar-la. No va ser convidat per l’equip de govern i només va participar com assistent.\nArrux 27 febrer 2012 a les 11:36 · ·\nAvui a Urxella podeu lleguir un comentari de la reunió realitzada entre regidors de l´equip de govern, el regidor del partit que no es del govern però que està dins la Junta de govern i els comerciants del port de Pollença. Qué curios que a les reunions entre els responsables municipals de les àrees també i asisteixi un regidor que no té cap àrea o responsabilitat dins la mateixa i que a més no “estigui dins l´equip de govern, segons diuen”. Se varen convidar els altres regidors de l´oposició a la reunió?\nMargalida Cifre 27 febrer 2012 a les 09:07 · ·\nAquesta legislatura, pel que duiem vist, se singularitzarà per l´improvització. No hi ha cap full de ruta. Un Govern dèbil que va fent “pinses”, segons la matèria, amb una Oposició molt atomitzada i singular. Ens trobam davant 8 interprets de la realitat pollencina, que creuen representar els interessos col.lectius, o com a mínim, d´aquells que els hi han fet confiança. Aquesta forma de fer les coses pot agradar més o menys, en tot cas es ben legítima. Quan acabi veurem els resultats i la podrem valorar. El que es segur, es que aquesta forma de governar tendrà uns resultats i uns responsables dels mateixos, tan si son bons com si son dolents, així que temps al temps.\nJoan Ramon Mateu 24 febrer 2012 a les 21:49 · ·\nAhir vespre durant la primera hora i mitja del Ple no sabia realment a on era, tots estavem d’acord en tot.Tots els punts aprovats per unanimitat. Només el fet de que es llevàssin punts de l’ordre del dia, fins a 5, tres dels quals els va retirar l’equip de Govern, em va fe recordar que era a un Ple a Pollença, a on es lleven els punts de l’ordre del dia amb una normalitat exagerada.\nTambé he de recordar que fins ara només l’oposició presentava punts d’urgència, ahir qui ho va fer va ser l’equip de Govern per poder aprovar l’OVP, si això no és improvitzar què algú m’ho expliqui.\nCatalina Ferrer 24 febrer 2012 a les 15:35 · ·\nEs increïble com es pot votar per la via d’urgencia la Ordenança d’ocupacio de la via publica. Es un tema que duien tots els partits polítics en el seus programes i on es evident que s’ha de fer compatible l’us comercial de les vies publiques amb l’us públic. Per això es important veure els plànols on se delimiten els espais que es poden ocupat i quins no. I en tot això es important que els pollencins hi poguem participar. Ara cal esperar que ho poguem fer alegacions si la normativa i els plànols no son correctes, es el mínim que hauríem de fer davant aquestes actuacions del PP i Lliga.\nArrux 24 febrer 2012 a les 15:19 · ·\nA mi el que me crida l’atencio es el renou que es fa cada vegada que hi ha un Ple i les poques coses que si decideixen. Moltes mocions (de l’oposicio) declarant intencions que tenen una poca o nul.la repercussió. No hi ha cap tipus d’iniciativa de govern amb transcendència real per la ciutadania. I el poc que si en te, l’equip de Govern ho fa per urgència i sense cap tipus de debat o consens. Això es legítim pero no massa coherent amb els programes electorals i les promeses electorals pero, pel que veiem, això …..son figues d’un altra paner.\nMaria Antonia 24 febrer 2012 a les 10:46 · ·\nNo entenc el vot a favor de UMP a les ordenances de la via publica, on no hi apareix la regulació de la primera linia. ???


Cobla Jovenívola de Sabadell: Mor el Pare Josep Vidal i Bachs, 8 de febrer de 2009\nMor el Pare Josep Vidal i Bachs, 8 de febrer de 2009\nP. Josep Vidal i Bachs - Sacerdot escolapi\nVa ser el fundador de l'Escolania-Coral de Sant Agustí i va donar\nsuport al naixement de la Cobla Jovenívola de Sabadell entre d'altres persones\nLa Cobla Jovenívola s'adhereix al condol\nPublicat per Jovenívola de Sabadell a diumenge, de febrer 08, 2009\nSempre el recordaré.\n10 de febrer de 2009 a les 23:53\ngràcies per haver aconseguit que jo i moltes altres persones hàgim crescut forjant la nostra personalitat a traves de la música des de nen.\nPensant en la meva infància m'envaïxen els meus records lligats als 7 o més anys que vaig estar en la escolania, els assajos diaris al sortir del cole, els concerts, les misses,els intercanvis, les misses...Tants bons moments, amistats...\nD'alguna manera una part de tots els quals vam créixer sota la seva tutela s'ha anat també,però aquí queda el teu llegat, tants músics en major o menor dedicació, com algú va dir, una gran famiília.\nJoan Carles Castillejo\n11 de febrer de 2009 a les 23:50\n11 de febrer de 2009 a les 23:51\nVa ser una peça imprescindible per la fundacio de la Jovenívola, recollint als nois que estaven a l'entorn de l'Escolania.\nUn gran record com a persona\n14 de febrer de 2009 a les 10:25\nCarba ha dit...\nJo també em vull sumar al dol per la pèrdua d'un dels pares d'aquesta gran cobla com és la Jovenívola.\n14 de febrer de 2009 a les 23:38\nEl nostre agraïment al pare Vidal, una excel-lent persona que ens va fer créixer estimant la música. Li donem les gràcies per donar-nos una infantesa i joventut úniques, donant-nos tota la seva dedicació per nosaltres. La seva tasca ha estat extraordinària i mai oblidarem el que ha fet. El seu record seguirà sempre amb nosaltres.\n16 de febrer de 2009 a les 19:33\nDoble audició de sardanes a Ripollet, 22 de febrer...\nDoble audició de sardanes a Sant Sadurní d'Anoia, ...\nAgenda - Març 2009\nNou enregistrament, 21 de febrer de 2009\nEucaristia celebrada en record del Pare Josep Vida...\nNou enregitrament, 14 de febrer de 2009\nMor el Pare Josep Vidal i Bachs, 8 de febrer de 20...\nMalalts de Cobla-9\n29è Aplec de Navarcles, 8 de febrer de 2009\nEn el transcurs de l'audició de Sabadell, es va fe...\nAudició de sardanes a Sabadell, 8 de febrer de 200...\nCloenda Campionats Territorials 2008, 7 de febrer ...\nNou enregistrament, 1 de febrer de 2009


Liffey - El ministre Varadkar proposa una gran reunió familiar per al 2013\nEl ministre Varadkar proposa una gran reunió familiar per al 2013\nTenint en compte que tota l'ajuda financera internacional ha servit únicament per a salvar els bancs, continuar pagant la festa als seus executius i a la classe política, el govern ha hagut d'inventar-se iniciatives per intentar reactivar l'economia. La darrera, amb un pressupost per publicitat d’entre 12 i 16 milions, l'ha anunciada el ministre de Transport i Turisme Leo Varadkar i rep el nom de “la Reunió 2013” (The Gathering 2013).\nLa Reunió 2013 consisteix en què tots els irlandesos residents a Irlanda que tinguin familiars o amics a l'estranger els convidin a passar uns dies a l’illa i el que és més important, que els visitants deixin anar caler fresc i donin un impuls a l'economia. De moment Varadkar calcula que la iniciativa portarà uns 350.000 turistes i 220 milions d’euros. Ell mateix ha dit que ja ha convidat familiars de l'Índia, del Regne Unit i dels Estats Units.\nEls qui s'han mostrat més disposats a col·laborar amb aquesta iniciativa i treballaran estretament amb Fáilte Ireland i Tourism Ireland són els de la Federació d’Hotels Irlandesos que seran molt receptius a l'hora d'allotjar tots aquells que no puguin ser col·locats a casa de familiars o amics.


El Blog dels Falcons: de novembre 2016\nRecollida de material mèdic per zones rurals d'Equador i Perú\nUna monitora de Linxs està treballant en un projecte de cooperació internacional. La finalitat d'aquest és donar atenció i educació sanitària a persones que no hi tenen accès, de zones rurals d'Equador i Perú. Per això està recollint medicaments i material sanitari. Així doncs us animem a tots a que si revisant les vostres farmacioles domèstiques us adoneu que teniu medicaments sense caducar o material que ja no feu servir li feu arribar! Qualsevol aportació serà benvinguda i anirà genial per a gent amb escassos recursos. Per tal d'ajudar-la posarem un punt de recollida durant l'horari de centre fins al 18 de febrer. A l'enllaç trobareu un document amb més informació del projecte i de què recull.\nPunt de recollida: Dissabtes de 18 a 20 hores a la secretaria del CELLV (excepte festius i del 24 de desembre al 7 de gener, ambdós inclosos).\nCaminada Popular. 4 de desemble\nLa tardor està passant a un ritme trepidant i gairebé sense adornar-nos-en ja estem al desembre. I desembre vol dir... anar cuidant les veus per cantar nadales ;), algun encostipat que altre, la pujada del pessebre al Matagalls (d'això ja en parlarem més dendavant), la Fira dels Torrons... i, amb ella, la Caminada Popular!\nAquest any, Talps, Falcons i Linxs col·laborem en recollir els cartells de la caminada que organitza el centre. Falcons i Linxs farem la caminada llarga tots junts i col·laborarem amb l'organització desmuntant les indicacions. No patiu que, encara que anem els últims, ens guarden mongetes amb botifarra! ;)\nEls que hi volgueu participar:\nEns trobarem diumenge 4 de desembre a les 8h davant del centre.\nHeu de fer la inscripció a la caminada de manera independent al grup de Falcons. Si la feu a Secretaria (dissabtes en horari de centre) té un preu de 7€ per als socis. Si no, la podeu fer de manera anticipada per internet (fins al 3 de desembre, té un preu de 9€) o el mateix dia de la caminada abans de les 8h (té un preu de 12€).\nEl dia de la caminada haureu de dur: la targeta de ruta per participar a la caminada (si heu fet les inscripcions online us la donaran el mateix dia abans de les 8h amb el DNI o l'email), l'autorització de les famílies i les targetes sanitària i de la FEEC, com sempre. Al ser menors d'edat, demanen des de l'organització una altra autorització també signada per les famílies per participar.\nHeu de confirmar la vostra assistència al correu dels falcons abans del proper dimecres 30 de desembre.\nUs recordem que tots els familiars esteu també convidats a fer la caminada independentment del grup de Falcons! :)\nPublicat per El Gran Falcó a les 17:52 Cap comentari:\nFem Carnestoltes entre tots!\nUs volem demanar la vostra col·laboració: el dia 25 de febrer celebrem el Carnestoltes i no ho volem fer sense vosaltres. Per això us demanem que aquells que estigueu motivats i amb ganes de crear una disfressa ben xula que puguin lluir els vostres fills i filles, us quedeu aquest dissabte 26 de novembre després de l'esplai, a les 20h, per parlar del tema i fer que la festa sigui de tots.\nMonitors/es i coordinador/es de la Secció infantil i juvenil del Centre Excursionista Llinars del Vallès\nPublicat per El Gran Falcó a les 22:43 Cap comentari:\nGrups de cuina i alguns canvis\nPerdoneu per fer aquesta publicació tant tard, amb els monitors ens vam adonar que la ruta que havíem preparat era massa llarga i la vam estar mirant d'adaptar fins fa poc. Volíem esperar a tenir això resolt per fer els grups de cuina i enviar-vos-ho tot de cop, així que d'aquí el retard...\nAbans que res, els canvis:\nFinalment, no sortirem de Canet el dissabte, sinó que anirem, directament, de Llinars a Sant Celoni a peu. Tal i com teníem previst, dormirem al Centre Excursionista de Sant Celoni i, diumenge, farem una excursioneta pel Montnegre i tornarem a Llinars en tren.\nPer això, queden alguns canvis en les hores i llocs de sortida i arribada. Finalment:\nEns trobem dissabte a les 8:00 al centre.\nArribarem diumenge a les 17:45 a l'estació de Llinars.\nI, ara si, els esperats grups de cuina:\nPer temes d'olla i paella, tingueu en compte que és per cuinar pels 4 del grup, però tampoc cal que sigui molt gran, penseu que l'haureu de carregar.\nPerdoneu per tots aquests canvis d'última hora,\nEns veiem demà! Les monitores i monitors en tenim moltes ganes!\nEls monitors i les monitores de Falcons\nPublicat per El Gran Falcó a les 9:53 Cap comentari:\nComencen els berenars!\nDemà dissabte comença la tanda de vendes de berenars que farem cada dissabte abans de les sortides.\nAl final, per temes legals de manipulació d'aliments, no podeu cuinar vosaltres els berenars, sinó que ens trobarem al centre a les 17h i, amb l'ajuda d'un/a manipulador/a d'aliments, prepararem entrepans i decorarem els pastissos que vendrem davant del centre a partir de les 17:30 i fins que comenci l'esplai.\nDemà han de venir a les 17h la Marta, en Marc Codina, la Maria i l'Ela.\nPerdoneu per avisar tant tard,\nPer cert! Penseu en que diumenge és l'últim dia per confirmar l'assistència a la sortida que farem el proper cap de setmana. Teniu tota l'informació a la penúltima entrada del blog.\nPublicat per El Gran Falcó a les 19:32 Cap comentari:\nRecollida de material mèdic per zones rurals d'Equ...


Història de les danses a Banyeres\nBanyeres de Mariola i les danses\nBanyeres de Mariola és un vila de més de 7.000 habitants. És la població més alta de totes les comarques alacantines, i això és degut a que es troba situada damunt d’un tossal. Açò li dóna una forma particular, plena de costeres i amb tots els carrers empinats.\nAntigament, en les festes de moros i cristians, les danses tenien un paper important, eren el tancament d’or, ja que durant el segle XIX es ballaven el 25 d’abril, l’últim dia de les festes del patró Sant Jordi, per la vesprada i per la nit.\nJa en el segle XX, a partir de la dècada dels 40, van passar als dies següents de les festes, durant la celebració de l’octavari de Sant Jordi.\nEls dos bàndols tenien un paper especial, ja que els cristians buscaven el cap, una parella a elegir d’entre els homes i les dones casades, els quals començaven la dansa; i d’altra banda, els moros triaven d’entre els fadrins dos representants, xic i xica. I entre el cap i la cua, que eixia en últim lloc, apareixien en la plaça vàries parelles, fins i tot trenta o quaranta. Les coses han anat canviant i, actualment, ja no es guarda cap tipus d’orde a l’hora d’eixir a ballar.\nA principis dels anys 60, les danses de plaça desapareixen de les festes del patró Sant Jordi. Dècades més tard, entren a formar part de les festes de la patrona, Santa Maria Magdalena.\nHui en dia, a Banyeres de Mariola, són dues les ocasions a l’any en què es ballen les danses de plaça: en juliol, per les festes de la Malena, i pel 9 d’octubre, dia del País Valencià.


Zapatero és un frívol irresponsable - Mail Obert - VilaWeb\nHo llisc i no m'ho puc creure. Zapatero ha donat l'ordre a tots els socialistes que aprovin els pressupostos de qualsevol institució on es troben en l'oposició. És a dir, que votaran (o 'no impediran') l'aprovació dels pressupostos de la Diputació que l'inefable Fabra presideix a Castelló, per exemple. Són tan flagrants, les contradiccions que posa sobre la taula una ordre semblant, que únicament pot qualificar-se de ridícula. Però més enllà de la irresponsabilitat del 'diktat monclovita', allò que impressiona és la frivolitat.\nZapatero és un frívol i un populista. Ara, una decisió com aquesta supera tot allò que es pot arribar a imaginar. Diu que ho fan per demostrar responsabilitat en la crisi. Però tothom sap que ho fa perquè està irritat, per les dificultats que té a l'hora de fer aprovar els seus pressupostos i per encunyar la imatge d'un PP irresponsable..., perquè Zapatero opina que hauria d'haver-se brindat a aprovar els pressupostos espanyols sense ni debatre'ls, simplement per 'responsabilitat'.\nPerò en una democràcia les coses no funcionen així. No és perquè sí ni per caprici, que hi ha un govern i una oposició. És que sense oposició una democràcia no funciona. La tasca de l'oposició és de controlar el govern, d'evitar que exercesca més poder del que té el dret d'exercir, de proposar alternatives, però també de permetre que la ciutadania tinga propostes variades i diferents per a poder triar quan calga. I la plasmació més evident de la política dels uns i dels altres, de qualsevol partit o institució, és com redacten els pressupostos, en què proposen gastar els diners. La política és això, sobretot això: plasmar idees en pressupostos. I Zapatero pretén que els seus hi renuncien, com si no tinguera importància fiscalitzar i fer visible el projecte polític de qui governa.\nPerò resulta que no és igual invertir en escola pública que donar diners a col·legis privats, i això es veu en els pressupostos. Com no és igual limitar els llits de la sanitat pública que obrir nous hospitals, i això també es veu en els pressupostos. I no és igual pagar una televisió com TV3 que pagar-ne una com Canal9, i això es veu en els pressupostos. No és igual reequilibrar un territori que mantenir espais desatesos, i això es veu en els pressupostos. No és igual sostenir la cultura que repartir diners entre els amics, i això es veu en els pressupostos. No és igual fer polítiques ambientals sensates que permetre i fomentar l'especulació urbanística, i això es veu en els pressupostos. No és igual acumular dèficits monstruosos que sanejar les finances públiques, i això es veu en els pressupostos. I no és pas igual apostar per l'economia productiva que aclucar els ulls a la immoralitat, i això també es veu en els pressupostos...\nCap polític sensat no frivolitzaria en una qüestió tan important i essencial, però Zapatero, una vegada més, opta per burlar-se dels ciutadans, i ara fins i tot es burla dels pobres militants del seu partit, que aquestes setmanes vinents hauran de mastegar un sac de rocs monumental, per exemple a la Diputació de Castelló.


Atlètic Santa Fe: Montserrat Skyrace. Una bella melodia.\nLa Montserrat Skyrace, disputada el passat diumenge 7 d’abril de 2013 va comptar amb la presència del Frank Silla, que es va plantar davant de la Moreneta amb la samarreta de l’Atlètic Santa Fe. Desconeixem si va encendre un ciri.\nLa llegenda explica que l’any 942, un dissabte al migdia, unes pastores van veure baixar del cel una gran llum, acompanyada d’una bella melodia. I que aquesta visió, es va anar repetint durant cinc dissabtes consecutius, sota la constatació del rector de Monistrol.\nUn cop assabentat de l’esdeveniment, el bisbe hi va organitzar una anada, en la qual van veure una cova on van trobar la Santa Imatge. En intentar traslladar-la a Olesa, la Mare de Déu es va fer molt pesant i no la van poder moure. El bisbe va interpretar aquest fet com el desig de la Mare de Déu de restar en aquell indret i va ordenar la construcció d’una capella.\nA veure si aquesta nit tindreu malsons, que aquesta història acolloneix...\nI per aquests mateixos indrets, va transcórrer la Montserrat Skyrace, sobre un recorregut de 22 quilòmetres i amb la participació d’uns 400 corredors procedents d’arreu de Catalunya. Aquesta vegada, la llum era natural i la bella melodia procedia del cant dels ocells.\nI la crònica, gentilesa del Frank Silla, podeu llegir-la al seu Bloc personal:\nCrònica Montserrat Skyrace. Frank Silla.\nAquesta crònica, ha estat publicada en un termini de tres dies hàbils. Encara conservem certa autoritat.\nPublicat per Atlètic Santa Fe a 19:58\ntorradet de pell 11 d’abril de 2013, a les 21:02


Guest Flat Riga Letònia - Ofertes d'hotels amb els MILLORS DESCOMPTES EN LÍNIA Atenció al Client\nGuest FlatApartamentReznas Iela 5, Suburbis de l'Est, Riga, Letònia, LV-1019 - Veure al mapaGuest FlatVeure més fotosVeure més fotosVeure totes les 24 fotos\nConvenientment situat a Riga, Guest Flat és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Guest Flat ofereix un servei impecable i compleix amb totes les exigències dels més experimentats viatgers. L'hotel ofereix habitació familiar per garantir el més gran comfort possible als seus clients. Gaudiu de les comoditats d'alta gama com ara servei de despertador, insonorització, despertador, llits extrallargs (> 2 metres), aparell de televisió per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Riga, faci de Guest Flat la vostra llar.\nCal que informeu el Guest Flat de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar un dipòsit amb transferència bancària per avançat per garantir la reserva. Un cop feta la reserva, l'establiment es posarà en contacte amb vosaltres i us donarà més informació per fer la transferència.


>>>> Valoració+crònica de la Mani del 16-n a Barcelona<<<< - Indymedia Barcelona\n>>>> Valoració+crònica de la Mani del 16-n a Barcelona<<<<\nper PMDUP\t 16 nov 2006\nCrònica i valoració de la mobilització en contra el Procés de Bolonya\nDes de la Plataforma Mobilitzadora en Defensa de la Universitat Pública (PMDUP), formada per les assemblees de facultat, el SEPC i l’AEP volem fer una valoració sobre la mobilització d’avui a la ciutat de Barcelona.\n1-Una vegada més, milers d’estudiants hem sortit al carrer per reivindicar els\nnostres drets. Avui més de 10.000 persones han deixat sentir la seva veu en\ncontra l’aplicació de Espai Europeu d’Educació Superior (EEES). Així doncs des de la PMDUP considerem que la mobilització ha estat un èxit.\n2-Durant el transcurs de la manifestació s’han desplegat pancartes reivindicatives des de dues bastides de la Via Laietana i s’han cridat consignes en contra la mercantilització de l’ensenyament i l’elitització de la universitat. La manifestació ha transcorregut sense incidents tot i la forta presència policial. La mobilització s’ha desconvocat a Pla de Palau un cop s’ha fet la lectura del manifest a les portes de la facultat de nàutica de la UPC.\n3- Un any després que els Mossos d’Esquadra detinguessin aleatòriament 48 persones, absoltes recentment per manca de proves, ens trobem en una situació semblant. Si en la manifestació de l’any passat la repressió va ser l’única resposta davant l’alternativa que plantejàvem i plantegem, veiem que altre cop res canvia. Per això, denunciem que les institucions i els governs continuen sense voler escoltar a la comunitat universitària i a les estudiants en particular. Per part de la política institucional només hem rebut repressió.\nPer acabar, volem recordar que la PMDUP porta 10 anys coordinant i organitzant la lluita en defensa de la universitat pública, catalana i de qualitat. Durant aquest temps hem portat a terme lluites contra la LUC, la LOU i ara Bolonya, creant un discurs sòlid, creïble i coordinant-nos a nivell europeu.\nCoordinació sobre la situació dels detinguts:\nAlerta Solidària 653033912\nRe: >>>> Valoració+crònica de la Mani del 16-n a Barcelona<<<<\nper sn\t 16 nov 2006\nah i us oblideu k hi ha hagut més de deu detinguts, però és clar vosaltres només monteu el cotarro, a veure si tenim un seguiment més seriós de les mogudes que muntem i sobretot una organització pels repressaliats.\nespectador des de l'últim moment\nsalut dsd bcn\nper per sn\t 16 nov 2006\nJo diria que si et mires el punt 3 veuràs que tot i no dir el número parlen dels detinguts i la repressió policial.\nper stiffmakuin\t 16 nov 2006\nAlgunes fotos de la mani d'avui... http://www.flickr.com/photos/35938712@N00/sets/72157594378832744/ Solidaritat amb els detinguts!!!\nper no ens flipem\t 16 nov 2006\nHome, voleu dir més de 10.000? La Plaça universitat no estava plena del tot, joc rec que estarem més pels 3000-4000 màxim\nA veure... El número es aproximat, però una cosa voldria dir... a mi em sembla per una part una mica patètic, però podria arrivar a entendre el nus de "seguretat"... però perque no el feu quan carreguen i ens defeneu a nusaltres? i no a akests gossos?\nM'agradaria veure com us organitzeu amb més sindicats, associacions i organitzacions per d'una vegada una mani antirepressiva... BARCELONA JA ESTÀ FARTA!! SORTIM ALS CARRERS!!! TAMBÉ VOLEM RESPECTE A LA NOSTRE ENTITAT COM PERSONES! NO NOMÉS COM ESTUDIANTS!\nper xavi\t 16 nov 2006\n"sn" fas riure.\nper per a xxx\t 16 nov 2006\nQui s'ha d'ocupar de la repressió és Alerta Solidària, no els sindicats ni les organitzacions. Si ho feren, entrarien en el joc que vol l'estat.\nCap tipus de detenció i/o agressió té perquè està només subjecte a Alerta Soliària, que sense coneixe'ls massa, en aquest cas penso que s'ha fet una bona feina de difusió i de solidaritat. Si la gent agredits, els detinguts, les famílies i la gent que vol solidaritzar-se vol montar la seva propia Comissió Pro-pres@s, se'ls ha de mostrar tota la nostra solidaritat.\nI respecte als sindicats i organitzacions, serà els que estan lligats a l'estat amb les subvencions i amb càrrecs o candidatures als seus òrgans. Per sort, encara hi han moltes organitzacions i també un sindicat com la CNT que no estan lligats de mans als buròcrates i al poder, no només polític.


Badanotis :: Aquest diumenge arriba una nova edició del Mercat del Trasto de Badalona al parc de les Muntanyetes\nAquest diumenge arriba una nova edició del Mercat del Trasto de Badalona al parc de les Muntanyetes\nRedacción/Imagen: Archivo - 27/11/2015 05:54\nEl parc de les Muntanyetes, al barri de Puigfred de Badalona, acollirà aquest diumenge, 29 de novembre, la 18a edició del Mercat del Trasto, una fira que té com a objectiu donar valor als objectes usats que estiguin en bon estat per tal que no es converteixin en residus i donin servei a alguna persona que els necessiti.\nEnguany el Mercat del Trasto, on es muntaran més de 500 parades, està emmarcat dins la Setmana Europea de Prevenció de Residus i, per aquesta raó hi haurà dues carpes de l'Àrea Metropolitana de Barcelona on s'oferirà, per una banda, informació sobre el compostatge casolà i, per l'altra, una activitat adreçada al públic familiar sobre el malbaratament alimentari i com es poden aprofitar millor els aliments.\nA més, l'Obrador de la Riera, oferirà el taller Art al trasto, una activitat participativa, de creació i reciclatge per fer una obra conjunta amb materials de rebuig. Un cop finalitzada l'obra se li donarà una segona vida com a decorat per a la Fira d'Art que se celebrarà el dia 12 de desembre a la plaça Pau Casals de Badalona.\nCom cada any el Mercat del Trasto també té un vessant solidari i totes les persones que hi posin una parada hauran d'aportar, com a mínim, un quilo de menjar envasat (preferiblement arròs, pasta, oli i/o llet) que es donarà al Banc dels Aliments de Badalona. Aquesta acció també és oberta a qualsevol persona que ho desitgi i, al mateix Mercat del Trasto, hi haurà un punt de recollida de les donacions de menjar.\nRecordem que cada participant en el Mercat del Trasto s'ha de fer càrrec dels seus objectes pel que fa al transport, tant d'entrada com de sortida. Per altra banda, i com a norma general, està també prohibida la venda de productes d'alimentació.\nA les persones que tinguin una parada adjudicada se'ls hi comunicarà, via correu electrònic, a partir d'aquest dimecres, 25 de novembre, i podran consultar a la pàgina web de l'Ajuntament la ubicació de la seva parada a través d'un plànol.


Cultura celebra la jornada 'Any Europeu del Patrimoni Cultural: una mirada valenciana'\nCultura celebra la jornada ‘Any Europeu del Patrimoni Cultural: una mirada valenciana’\nLa Conselleria d’Educació, Investigació, Cultura i Esport ha organitzat, juntament amb la Universitat de València, una jornada divulgativa amb el títol ‘Any Europeu del Patrimoni Cultural: una mirada valenciana’, en col·laboració amb l’Oficina Europe Direct valenciana.\nLa jornada se celebra el dia 4 de maig, en el marc de l’Any Europeu del Patrimoni Cultural i coincidint amb la Setmana Europea del Palau.\nConcretament, la jornada té per objectiu donar a conéixer a la ciutadania en general i a professionals o estudiosos del patrimoni cultural, treballs recents sobre aquest tema fets des de les perspectives de la conservació preventiva del patrimoni artístic, patrimoni bibliogràfic i documental, i l’anàlisi i ordenació del patrimoni paisatgístic.\nEn el transcurs de l’activitat s’exposaran una selecció d’alguns treballs de fi de màster del Màster Universitari en Patrimoni Cultural: Identificació, Anàlisi i Gestió de la Universitat de València-Estudi General.\nLa jornada se celebrarà al Centre del Carme i obriran l’acte el secretari autonòmic de Cultura i Esport, Albert Girona; el vicerector de Participació i Projecció Territorial UVEG, Jorge Hermosilla, i el director del Màster en Patrimoni Cultural UVEG, José Luis Jiménez.\nEsta jornada s’emmarca dins del Pla ‘Fes Cultura’, un pla per a la creació i consolidació d’una vertadera indústria cultural valenciana, la democratització de l’accés a la cultura, la descentralització territorial, la internacionalització i la cooperació entre institucions.\nLa Setmana Europea del Palau, que se celebra fins al dia 13 de maig al Palau de la Generalitat, també té altres activitats amb la participació d’Educació, com l’exposició de dibuixos participants en el concurs ‘Pintem l’Europa que volem’, organitzat en col·laboració amb la Conselleria d’Hisenda i Model Econòmic que, a més, celebrarà el lliurament dels premis el dia 9 de maig.\nTambé s’hi exposaran els treballs premiats en el concurs de fotografia, microrelats i vídeos ’30 anys De’.


Girona fa la primera Cimera de Gènere en Ciències de la Salut - Diari de Girona\nGirona fa la primera Cimera de Gènere en Ciències de la Salut\nL'esdeveniment tindrà lloc el 22 d'octubre i hi participaran 19 centres i instituts de recerca\nGirona fa la primera Cimera de Gènere en Ciències de la Salut Diari de Girona\nGirona celebrarà la primera Cimera de Gènere en Ciències de la Salut el pròxim 22 d'octubre. Càrrecs directius i representants dels 19 centres i instituts de recerca en salut de Catalunya i reconegudes expertes internacionals en lideratge femení en l'àmbit de la ciència es reuniran, per primera vegada, en una iniciativa innovadora per debatre i proposar accions per avançar en la millora de la igualtat de gènere en el sistema de recerca en salut de Catalunya.\nLa idea és estimular l'avenç científic i el progrés social mitjançant una exhaustiva autoavaluació i reflexió. La primera cimera de gènere en ciències de salut, organitzada per l'Agència de Qualitat i Avaluació Sanitàries de Catalunya (AQuAS) i el Departament de Salut de la Generalitat de Catalunya en col·laboració amb la Fundació "la Caixa", es durà a terme al CaixaFòrum Girona. La trobada s'emmarca en el compromís del Departament de Salut d'incloure la igualtat de gènere com a prioritat clau de la legislatura i la voluntat és promoure canvis en el sistema de recerca en salut de Catalunya.


Windows 10: heu iniciat la sessió amb un perfil temporal - Windows 10\nPrincipal Windows 10 Windows 10: heu iniciat la sessió amb un perfil temporal\nWindows 10: heu iniciat la sessió amb un perfil temporal\nSi rebeu la notificació A continuació, heu iniciat la sessió amb una notificació de perfil temporal mentre inicieu la sessió al compte de Windows 10, significa que heu iniciat la sessió amb un perfil temporal, normalment emmagatzemat a C: Users TEMP. Qualsevol canvi que l'usuari faci al perfil temporal es perd després d'iniciar la sessió. A continuació s'explica com solucionar-lo.\nWindows 10 emmagatzema totes les preferències i configuracions de l'usuari en un perfil d'usuari. El perfil d'usuari és una carpeta situada a C: Usuaris . Inclou tota la configuració del compte, com ara el fons d'escriptori seleccionat, l'estalvi de pantalla, les opcions de l'explorador de fitxers i moltes altres opcions.\nQuan el perfil d'usuari està malmès, Windows 10 mostra una notificació com aquesta:\nHeu iniciat la sessió amb un perfil temporal.\nNo podeu accedir als fitxers i els fitxers creats en aquest perfil se suprimiran quan tanqueu la sessió. Per solucionar-ho, tanqueu la sessió i proveu d'iniciar la sessió més tard. Consulteu el registre d'esdeveniments per obtenir més informació o contacteu amb l'administrador del sistema.\nA continuació s’explica com solucionar aquest problema.\nAl tauler esquerre, cerqueu la clau SID amb el fitxer.darrereporció al final com es mostra a continuació:\nAquesta clau està relacionada amb el perfil malmès que Windows 10 no pot carregar.\nMireu les dades de valor per aProfileImagePathparàmetre a la dreta. Conté el camí complet cap al perfil on el sistema operatiu intenta trobar-lo.\nAra, obriu la carpeta C: Users i comproveu si les dades de valor del paràmetre ProfileImagePath contenen el camí correcte al perfil d'usuari.\nEl camí de la carpeta del perfil no és correcte\nSi el camí de la carpeta de perfils no és correcte, com a la captura de pantalla anterior, només heu de corregir-lo. En el meu cas, el ProfileImagePath apunta a C: Users winaero_local. Aquest camí és erroni. El camí correcte és C: Users winaero, per tant, he de corregir-lo. Aquí s’explica com s’ha de fer.\nSuprimiu la subclau SID que identifica el perfil temporal del vostre compte d'usuari. Té el mateix nom de subclau com el que té l'extensió .bak.\nCanvieu el nom de la clau SID amb el fitxer.darrereporció. Heu d’eliminar l’extensió .bak.\nAra, corregiu el camí a la carpeta del perfil a la carpetaProfileImagePathparàmetre. Establiu-lo al camí correcte al vostre perfil d'usuari que heu trobat a la carpeta Usuaris.\nEl camí de la carpeta de perfils és correcte\nQuan el camí de la carpeta de perfil és correcte al registre, això indica que els fitxers de perfil estan danyats i que ja no es poden utilitzar. En aquest cas, haureu de restablir i reconstruir el perfil per solucionar aquest error.\nSuprimiu la subclau SID sense .bak al final. Després, suprimiu la subclau SID amb el fitxer.darreredel nom i reinicieu l'ordinador. Després de reiniciar, Windows 10 tornarà a crear la carpeta del perfil relacionada amb el vostre compte d'usuari. Haureu de configurar-lo des de zero. Això és.


HCB fomenta els espais saludables a Rebuild - habitatclusterbcn.com\nHCB fomenta els espais saludables a Rebuild\nHabitat Cluster Barcelona ha protagonitzat una de les sessions del congrés Rebuild que se celebra a Barcelona. Tres associats, Green Building Management, Casals Ventilació i Eurofred, han exposat el seu punt de vista al voltant de la qualitat de l’aire en espais interiors i han exposat alguns casos pràctics dels resultats aconseguits amb les seves solucions i serveis.\nEns preocupem per allò que mengem o bevem, però en canvi no donem importància a l’aire que respirem, i cada vegada està més deteriorat. Aquest ha estat el punt de partida de la taula rodona en la que han intervingut els tres associats al clúster especialistes en qualitat de l’aire i en la salut dels edificis.\nMiquel Estelrich, consultor ambiental de Green Building Management, ha centrat la seva exposició al voltant de la qualitat de l’aire. Les dades no són positives, perquè tal i com ha explicat el 91% de la població mundial viu en llocs on la qualitat de l’aire no té els mínims que recomana l’Organització Mundial de la Salut. I la tendència és a empitjorar amb el temps, provocant moltes morts prematures i, fins i tot, generant una repercussió negativa en el PIB. “Aquest escenari, combinat amb el fet que passem el 90% del nostre temps en espais tancats, fa que ens haguem de prendre molt més seriosament la qualitat de l’aire i de buscar solucions energèticament eficients per purificar-lo”.\nDe la seva banda, Cinto Sunyer, director comercial de Casals Ventilació, ha volgut incidir en la importància d’entendre que allò que aspirem a un ritme de 8.000 litres al dia pot estar carregat de substàncies nocives i invisibles en forma de partícules en suspensió. Per Sunyer “afortunadament el mercat està oferint solucions cada vegada més econòmiques i sostenibles que permeten crear entorns amb una qualitat d’aire pràcticament a nivell de quiròfan”. Unes solucions que, per descomptat, també eliminen les partícules de COVID-19 que hi ha a l’aire i que són especialment perilloses en els espais tancats.\nFinalment, Jose Valero, Product Manager d’Eurofred, ha presentat diferents casos pràctics de solucions adoptades en entorns crítics, com una oficina, un restaurant o la cuina d’un supermercat. En tots ells ha demostrat amb dades que les solucions adoptades s’han traduït en “una millora espectacular de la qualitat de l’aire interior, millorant el benestar dels empleats i dels clients, eliminant les olors, reduint les baixes laborals i mantenint a ratlla els possibles contaminants que podrien malmetre els aliments frescos amb els que treballen”.\nLa sessió, emmarcada en el vertical Construcción 4.0 & Building, ha estat conduïda i moderada per la responsable del clúster, Clara Santamaria, qui ha aprofitat l’ocasió per explicar els beneficis que aporta formar part d’una entitat sense ànim de lucre com HCB i que ha nascut per ajudar a les empreses del sector hàbitat. .\nSobre l’Habitat Clúster Barcelona\nL’Habitat Clúster Barcelona el conformen un grup d’empreses i organitzacions que treballen l’entorn del mercat del sector habitat i que s’ajunten per compartir recursos i obtenir més i millors oportunitats de negoci. Més de 50 empreses formen part de l’Habitat Clúster Barcelona on agrupen més de 47.000 treballadors i amb un volum de facturació combinat de 5.006 milions d’euros.\nL’Habitat Clúster Barcelona és una associació empresarial amb personalitat jurídica i sense finalitat de lucre que té com a objectiu principal promoure i contribuir a la competitivitat de tota la cadena de valor del sector habitat a Catalunya.\nEl clúster treballa transversalment amb empreses del sector per innovar, ajudar en l’evolució dels negocis i focalitzar els reptes estratègics compartits. El clúster vetlla per la millora de la competitivitat dels associats, fomentant la creació de sinèrgies i contribuint al desenvolupament econòmic i social, promovent activitats del sector habitat.


La reforma de la Via Laietana enfronta Ajuntament, veïns i comerciants | Catalunya | EL PAÍS Catalunya\nLes obres a la plaça Antoni Maura condicionen el projecte\nBarcelona 12 JUN 2018 - 21:53\tCEST\nMotos, cotxes, vianants i un ciclista aquest dimarts a Via Laietana. Carles Ribas\nL'Ajuntament de Barcelona va posar en marxa aquest dimarts un procés participatiu entre els veïns i comerciants per definir la futura Via Laietana. El procés finalitzarà a l'octubre i marcarà les bases d'un carrer la reforma integral del qual no es realitzarà en aquest mandat. En paral·lel al procés participatiu, el Consistori durà a terme una sèrie d'obres prèvies que estan sent molt criticades pels comerciants, que acusen el govern de Colau d'aprofitar les petites reformes per "predefinir" el futur del carrer.\nDiumenge passat, l'equip de govern anunciava que havia aprovat la reurbanització de la plaça Antoni Maura. Amb un pressupost d'1,9 milions d'euros s'aprovaven unes obres que començaran a l'octubre i que tindran una durada de set mesos. La plaça actual està dissenyada com una rotonda. A l'octubre desapareixeran les dues semirotondes i es donarà continuïtat a les voreres de Via Laietana amb la conservació del tronc central de la calçada. A més, es projecta un nou pas de vianants de set metres d'amplada que serveixi d'encreuament natural. La nova configuració limita molt els girs permesos dels vehicles. L'equip de govern va adoptar aquesta decisió el maig del 2017 juntament amb altres accions, més polítiques, com la retirada de l'estàtua d'Antonio López.\nPer a l'Associació de Veïns i Comerciants de Via Laietana, aquesta reforma fa que l'Ajuntament "jugui amb les cartes marcades" en el procés participatiu. El president de l'entitat, David González, sosté: "En la retirada d'estàtues no ens manifestem però la reforma d'Antoni Maura ens imposa condicionants".\nL'associació ha encarregat un informe al Departament d'Urbanisme i Ordenació del Territori de la Universitat Politècnica de Catalunya (UPC). El document planteja una proposta de carrer amb un punt estratègic: la plaça Antoni Maura. "És necessari mantenir el gir (de la plaça) per donar accés a veïns i clients que vulguin anar a les zones de comerç del centre. Es crearia un pas central, ampli i generós, que esplaiaria els abarrotats passos de vianants en aquest punt de la via", remarca l'informe de la UPC al contrari que la reforma del Consistori.\nGonzález denuncia que l'Ajuntament elimina el gir i que "els cotxes circularan fins a Palau de Mar o fins a plaça Urquinaona per canviar de sentit". L'associació revela a més que la intenció de l'equip de govern és instal·lar un carril bici que travessi tot el carrer. "Tots els tècnics diuen que és una autèntica bogeria des del punt de vista de la mobilitat i que tindrà un impacte al cor de la ciutat", manté. "Al final, en el procés participatiu només ens quedarà decidir si les papereres seran verdes o blaves", ironitza.\nMalgrat la informació de González, aquest 2018 s'esperava que el carril bici travessés Via Laietana, però de moment no està previst.\nNo totes les associacions tenen la mateixa opinió que els comerciants. Des de la plataforma Resistim Gòtic, un portaveu manté: "No creiem en grans reformes sinó a reduir el tràfic, ampliar voreres i instal·lar un carril bici que doni suport a la mobilitat sostenible i permeti que Via Laietana sigui dels veïns i deixi de ser una autopista".\nDes de l'equip de govern, la tinent d'alcalde d'urbanisme, Janet Sanz, ha mantingut la importància del procés participatiu: "Mai ningú s'havia atrevit a posar el futur de Via Laietana a la disposició de veïns i comerciants. Volem caminar cap a una via pacificada. Això implica un debat en l'àmbit de mobilitat i usos de l'espai".\nLa regidora de Ciutat Vella, Gala Pin, va remarcar que primer es realitzarà una fase de diagnòstic i una altra de propostes: "Com més aportacions tinguem, més consensuat serà el projecte".


Com ja és habitual, durant la Diada de Sant Jordi, l'Àrea de Cultura i Patrimoni de l’Ajuntament de Palamós va realitzar l'acte de lliurament del Premi de Recerca Vila de Palamós 2018-2019, tancant d'aquesta manera una nova convocatòria d’aquest premi, que s'atorga des de l’any 2000 organitzat pel Servei d’Arxiu Municipal de Palamós.\nEnguany el jurat ha valorat un total de quatre treballs presentats la convocatòria 2018-2019 del Premi, elaborats per estudiants de Palamós que cursen el batxillerat a l'Institut de Palamós, a l’Escola Vedruna de Palamós, i al Col·legi Bell-lloc de Girona.\nEl treball guanyador d’aquesta edició ha estat "Quant mesura la costa catalana? Anàlisi de la teoria fractal", de Júlia Martí Llobet, estudiant de l’Institut de Palamós. Es tracta de l’estudi de la variabilitat de la mesura de la costa catalana i el càlcul de la línia de costa a diferents escales en base a la teoria fractal, amb la seva aplicació a la costa de Palamós i de sectors propers.\nD’aquest estudi el jurat, de manera unànime, va estimar que de tots els treballs candidats, aquest era el que complia de manera més destacada amb el que es considera un treball de recerca en el sentit acadèmic del terme. Un treball molt interessant, amb una metodologia molt clara i ben desenvolupada, aplicada al territori, i amb l’habilitat de fer intel·ligible un tema complex; un treball ben redactat, ben presentat i amb un resultat espectacular, en definitiva un treball considerat pel jurat com a excel·lent.\nEl premi de Recerca Vila de Palamós està dotat amb una quantia econòmica de 400 euros i també inclou l'edició del treball guanyador que es presentarà, com és habitual, durant la Diada de Sant Jordi de l'any vinent.\nEls tres treballs candidats restants aborden les següents temàtiques: l’observació de l’evolució de l’activitat econòmica i social del carrer Major de Palamós des d’un punt de vista històric. També l’anàlisi de les diferents variables que intervenen en el cost de la vida a Palamós en comparació a Palafrugell; i la descripció i localització dels topònims de la costa de Palamós.


Llagostera Ràdio - El TSJC absol el veí de Salt condemnat a 10 anys de presó per abusar sexualment d'un nen de 13 anys\nL'acusat de concertar cites sexuals amb menors a través d'Internet. / Foto: Marina López (arxiu ACN)\nSegona sentència absolutòria per al veí de Salt jutjat per abusar sexualment de menors a qui captava a través de les xarxes socials.\nEl Tribunal Superior de Justícia de Catalunya ha estimat el recurs que va interposar la defensa contra la sentència de l'Audiència de Girona dictada el març passat i que imposava a l'acusat una pena de 10 anys de presó per abusar sexualment d'un nen de 13 anys.\nEn aquest segon judici, la fiscalia sol·licitava una condemna de 38 anys de presó per concertar cites sexuals amb quatre menors. L'Audiència, però, només el va condemnar pel cas de la víctima de 13 anys perquè considerava que no hi havia proves que demostrin el processat sabés que els altres tres també eren menors de 16 anys (tots ells en tenien 15) ni tampoc que les relacions sexuals no fossin consentides.\nLa sentència recollia que Fredi Salvador Sosa va contactar amb el menor de 13 anys el novembre del 2015. Ho va fer a través de la xarxa social Facebook i fent servir una identitat falsa. En aquests contactes cibernètics, li va proposar trobar-se a casa d'una cosina seva, tot i que en realitat era el domicili de l'acusat.\nFinalment, van quedar en un pis situat al carrer Francesc Macià de Salt. "L'acusat es va adonar, per l'aparença física del menor, que no tenia els 16 anys", exposava el tribunal. En aquest primer contacte, el menor va marxar de l'immoble perquè no hi havia la noia amb qui pensava que havia quedat.\nEl menor va tornar al pis en dues ocasions més, durant les quals el processat li va fer tocaments i dues fel·lacions. La víctima encara es va trobar amb l'acusat dos cops més, durant els quals van mantenir relacions sexuals plenes. "No consta que l'obligués intimidant-o amb fotre-li la vida enlaire o explicant-li a terceres persones", concloïa la sentència.\nA l'hora de considerar provat que Sosa sabia que aquesta víctima era clarament menor de 16 anys (l'edat legal per al consentiment voluntari), l'Audiència de Girona va tenir en compte una gravació en vídeo de la declaració de la víctima poc després de la detenció del processat. "La persona que apareix en pantalla és clarament un nen, un nen i no un adolescent, una persona que a totes llums té menys de 16 anys", argumentava el tribunal.\nEl TSJC, però, recull que el tribunal, a l'hora de fixar judici, no va admetre com a prova la reproducció d'aquesta declaració a la sala de vistes argumentant que el menor declararia com a testimoni. Per això, l'alt tribunal català sosté que ara no es podia basar en aquesta gravació per fonamentar la condemna.\nCom que no hi ha més proves que puguin demostrar que l'acusat sabia realment que el menor tenia menys de 16 anys, el TSJC conclou que l'ha d'absoldre també d'aquest delicte continuat d'abús sexual. La sentència també ordena la posada en llibertat immediata del processat, que es trobava en presó provisional.


Notícies - 'El retrato de Dorian Gray' i 'Crónica de un engaño', principals estrenes cinematogràfiques\n'El retrato de Dorian Gray' i 'Crónica de un engaño', principals estrenes cinematogràfiques\nCartell de la pel·lícula 'El retrato de Dorian Gray'\nel 11/jun/10 Adrià Claramunt Cultura PDF\nLa nova versió del clàssic 'El retrato de Dorian Gray', protagonitzada per Ben Barnes i Colin Firth, és la principal estrena a la cartellera local, juntament amb 'Crónica de un engaño', amb Liam Neeson i Antonio Banderas. Totes dues propostes es poden veure als dos complexos de cinema de la ciutat, igual que 'Campamento Flipy' i 'Garfield y su pandilla 3D'. Una altra de les apostes de les sales locals són els partits de futbol del Mundial de Sudàfrica. Tant Cinesa com Yelmo Cineplex oferiran avui el partit inaugural entre la selecció amfitriona i Mèxic. La sala Cinesa ho farà, a més, en 3D.\nLa història de l'aristòcrata anglès eternament jove a canvi que el seu retrat sigui qui pateix el pas del temps arriba de nou a la gran pantalla. En aquesta ocasió, amb una versió protagonitzada pel londinenc Ben Barnes i acompanyat per Colin Firth, Rebecca Hall, Ben Chaplin, Emilia Fox i Rachel Hurd-Wood, entre d'altres.\nL'altra gran estrena de la setmana és el drama 'Crónica de un engaño'. En aquest drama, Liam Neeson viatja a Milà per venjar-se de l'home, interpretat per Antonio Banderas, que s'interposa en la relació amb la seva dona, protagonitzada per Laura Linney.\nTotes dues estrenes es poden veure als dos complexos de la ciutat, en què també es projectaran dues propostes més en to de comèdia. D'una banda, la nova pel·lícula d'animació en 3D del gat més mandrós i golafre a 'Garfield y su pandilla 3D' i, de l'altra, 'Campamento Flipy', un film protagonitzat pel conegut 'científic' televisiu que ens explica les peripècies d'un nen atrapat en un cos d'un adult.\nLes sales Yelmo oferiran també el documental 'La última cima', de temàtica espiritual.\nL'altre dels punts forts que s'estrenen aquest divendres són les retransmissions dels partits de futbol de la Copa del Món de Futbol de Sudàfrica. El partit inaugural entre la selecció amfitriona i el combinat mexicà dóna el tret de sortida a un mes ple d'enfrontaments. Les sales Cinesa oferiran en 3D gairebé tots els partits de la selecció estatal, a més del partit inaugural, les semifinals i la gran final. En format d'alta definició oferirà altres partits de diferents seleccions.\nPel que fa a les sales Yelmo, ja està confirmat que oferirà els tres partits de la primera fase de la selecció de Vicente del Bosque, els dos primers en format 3D, i en format tradicional i alta definició el partit contra la selecció xilena.\nWeb oficial d''El retrato de Dorian Gray'\nTràiler d''El retrato de Dorian Gray'\nTràiler de 'Crónica de un engaño'\nTràiler de 'Garfield y su pandilla'\nWeb de 'Campamento Flipy'\nTràiler de 'Campamento Flipy'\nWeb de 'La última cima'\nTràiler de 'La última cima'


MENJADORS PER A XIQUETS I XIQUETES EN RISC D’EXCLUSIÓ SOCIAL – Compromís per Almassora\nMENJADORS PER A XIQUETS I XIQUETES EN RISC D’EXCLUSIÓ SOCIAL\nPublicat el 17 de Juny de 2014 en General\nLa pobresa infantil és la pitjor conseqüència de la desigualtat social que afecta a la civilització actual, i és fruit d’un sistema econòmic injust que amb el pretext de la llibertat de mercat no garanteix l’objectiu bàsic de les polítiques públiques, que ha de ser la satisfacció de les necessitats humanes i els compliments dels drets socials.\nLa pobresa s’acarnissa amb els més dèbils, els xiquets i xiquetes. L’acabament del curs escolar significa que molts menors no disposen de l’alimentació mínima diària, una situació intolerable en una societat de progrés, la riquesa de la qual és inqüestionable. El tancament en estiu dels centres escolars va a suposar que aquests casos es multipliquen.\nEn un Estat del Benestar l’administració té l’obligació de donar resposta a esta situació de necessitat, que afecta especialment els menors. Cal actuar amb celeritat per a donar resposta a aquesta situació d’emergència social.\nLa Carta de Drets Socials de la Comunitat Valenciana, Llei 4/2012, preveu en el seu article 6 titulat “De la promoció i defensa de les persones menors d’edat” l’obligació d’actuar per a defensar els drets del menor. Aquesta obligació implica la col·laboració de les entitats locals segons diu la Llei 12/2008, de Protecció Integral de la Infància i l’Adolescència de la Comunitat Valenciana.\nÉs per això imprescindible que els menjadors escolars no es tanquen quatre mesos a l’any, entre juny i setembre i que per tant s’habiliten els menjadors escolars per a garantir que tots els xiquets i xiquetes del nostre territori gaudisquen de l’alimentació bàsica diària, sota el principi: cap menor sense menjar suficient i adequat.\nDonades les elevades xifres de pobresa actual, que afecten a molts xiquets i xiquetes valencians, i segons les dades de les ONGs, es fa imprescindible que abordem aquest problema.\nEn aquest sentit, cal denunciar igualment la situació d’impagament de la Conselleria amb els menjadors escolars, tant pel que fa a les beques com a les despeses de funcionament. A hores d’ara, la Conselleria només ha abonat els diners corresponents al mes de desembre devent les despeses corresponents al que va d’any de funcionament dels menjadors escolars.\nEl retall de les ajudes de menjador, amb la reducció dràstica dels alumnes que rebien la beca completa, ha fet que nombrosos alumnes necessitats, amb una beca del 70%, hagen deixat el menjador escolar per no poder assumir la resta de diners.\nLa Defensora del Poble, els últims dies, ha dirigit una recomanació a les conselleries de Presidència de totes les comunitats autònomes perquè els menjadors escolars atenguin aquest estiu als menors en situació de major vulnerabilitat . L’objectiu d’aquesta petició és, segons la institució, assegurar que els menors en situació de risc d’exclusió, que durant el curs escolar assisteixen a aquests menjadors , “no es vegen privats d’una alimentació adequada quan acabe el curs”.\nEn atenció a estes consideracions, i a proposta del Grup Municipal del BLOC-Compromís, el Ple de l’Ajuntament d’Almassora acorda:\nEstudiar les necessitats del servei de menjador escolar a l’estiu a partir de la coordinació entre les Direccions dels Centres escolars d’Almassora i els Serveis Socials Municipals.\nCreació del menjador escolar social d’estiu per atendre xiquets i xiquetes en risc de desnutrició en funció de les necessitats detectades.\nAdjudicar recursos per crear beques destinades, via convenis a entitats i ens locals, a becar places de colònies, casals, campaments i rutes per a l’estiu que permeta als xiquets i xiquetes tindre tres menjades diàries i igualtat d’accés al lleure.\nCrear un instrument que coordine totes les accions que es realitzen a la ciutat per lluitar contra la fam i la malnutrició, especialment la infantil; aquest instrument donarà coneixement, cada sis mesos, de les propostes i línies de treball a través de la Comissió de Benestar Social. La regidoria de Benestar Social serà la responsable de coordinar la resta de departaments, òrgans i regidories a l’ hora de mobilitzar recursos i definir les accions de lluita contra la fam i la malnutrició.\n← CANVI TANQUES CLUB DE TENNIS\nCOMPLIMENT PLA D’EMERGÈNCIA DEFENSOR DEL POBLE →


casa / vil·la de 3 dormitoris amb 100m² terrassa en venda a Playa de la Malvarrosa\nCasa adossada de 3 dormitoris (originalment 4, amb opció a recuperar-) i 3 banys amb garatge, traster i tres grans terrasses en venda en un carrer molt tranquil al costat la platja de la Malva-rosa, València.\nLucas Fox presenta un adossat en un carrer molt tranquil al costat de la platja de la Malvarrosa.\nL'habitatge compta amb tres grans terrasses amb reg automatitzat per degoteig, grans tests i jardineres. En entrar a la vivenda, des del carrer, ens trobem amb la primera, amb un bonic arbre que ens dóna privadesa, unes escales ens donen pas a l'interior.\nUn cop dins, un distribuïdor ens dóna accés a un gran saló-menjador amb accés directe a una de les seves grans terrasses i amb una agradable estufa de pèl·lets i un sofà fet a mida de pladur amb espai d'emmagatzematge. Aquesta resulta molt tranquil·la, ja que dóna al conjunt de terrasses dels adossats sense trànsit rodat, i es beneficia d'orientació est, per la qual cosa l'habitatge té una fantàstica ventilació creuada. Al costat del menjador, es disposa una còmoda cuina amb espai per esmorzar diari i amb passaplats per a les reunions familiars. Un lavabo de cortesia completa la planta.\nDes d'aquesta planta tenim accés al garatge on es poden aparcar 3 vehicles ia més té un gran espai amb què es pot destinar a gimnàs, taller o espai d'emmagatzematge amb finestra exterior.\nA la primera planta un bonic dormitori principal amb bany que gaudeix de terrassa amb orientació est i de molta tranquil·litat daquesta part de la vivenda. Més endavant, a la mateixa planta hi ha un gran dormitori doble, que originalment eren dos i que es poden tornar a separar. Finalment, trobem un bany complet amb un espaiós distribuïdor ens dóna accés a les golfes.\nLes golfes és un espai diàfan d'uns 50 m² amb sortida a una altra terrassa solàrium també amb orientació est, que es descriu en nota simple com a no habitable, per la qual cosa no imputa a la superfície de l'habitatge encara que és un espai útil a la mateixa que actualment s'utilitza com a despatx. Disposa de dues claraboies per crear corrent creuat a la mateixa i un gran armari traster amb portes corredisses.\nL'habitatge està preparat per posar-hi ascensor, un valor afegit per a persones amb mobilitat reduïda. Així com mosquiteres, equips de decalcificació i osmosi\nCuina amb passa plats\nTerrassa a l'entrada\nDormitori doble (anteriorment eren 2 dormitoris)\nEspai diàfan amb sortida a terrassa\nSuperfície no habitable\nLa platja de la Malva-rosa es troba a nord del municipi, entre el poble d'Alboraya i el carrer Séquia de la Cadena.\nLa Malva-rosa amb la seva platja urbana de sorra daurada compta amb servei de socorristes, hamaques, activitats esportives com un centre de vòlei-platja i molts xiringuitos. A més, en qualsevol època de l'any podrà trobar tots els serveis necessaris, com supermercats, serveis sanitaris, farmàcies, restaurants i gelateries.\nUn dels llocs de major atractiu és el passeig marítim, en el qual destaca l'impressionant hotel i balneari Les Arenes, situat a primera línia de costa, on podrà gaudir d'unes instal·lacions excel·lents, entre elles un spa i un centre de bellesa.\nEl barri de la Malva-rosa, a 10 minuts de el centre, està molt ben comunicat amb la resta de la ciutat mitjançant autobusos, tramvies, taxis i el servei de lloguer de bicicletes Valenbisi.\ncasa / vil·la de 372m² en venda a Alfinach, València\nDimensions del terreny 1.325m²


Volem Vila-seca a la Xarxa de Ciutats i Pobles Cap a la Sostenibilitat\nNov 21, 2018 | Acció Municipal, Sala de premsa\nHem enviat un comunicat on anunciem que hem presentat en el registre d’entrada municipal una moció amb l’objectiu d’incloure el municipi del Tarragonès a la Xarxa de Ciutats i Pobles Cap a la Sostenibilitat.\nLa Xarxa de Ciutats i Pobles cap a la Sostenibilitat és una associació de municipis compromesos amb el medi ambient per avançar cap a un desenvolupament sostenible. Fou creada l’any 1997 i compta amb 290 ens locals adherits, incloses les quatre diputacions catalanes i la presència com a membre observador de la Generalitat de Catalunya. És, per tant, “l’espai referent i de trobada de l’administració local a Catalunya en matèria de sostenibilitat.\nSegons els comuns adherir-se a la Xarxa pot suposar un magnífic instrument de treball per al municipi així com un espai de trobada on regidors i tècnics municipals tinguin l’ocasió de treballar amb altres municipis i intercanviar bones pràctiques.\nSi s’aprova la proposta dels Comuns, Vila-seca es sumarà a altres municipis del Camp de Tarragona com Tarragona, Reus, Salou, Cambrils, que ja fa temps que formen part de la Xarxa.


La DO Penedès preveu una verema amb bon nivell sanitari i els pagesos esperen més pluges | RTVVilafranca\nTot i la pluja que va caure el cap de setmana, pluges aquests primers dies d’agost serien benvingudes per ajudar a recuperar les plantes després d’un hivern i primavera molt secs.\nAquest està sent un any bastant sec, i això s’està deixant notar també en un cultiu com el de la vinya. Entrats ja al mes d’agost les previsions per la verema d’aquest 2021 són millor que les de l’any passat, sobre tot ja que no es pateix per l’aparició del míldiu. Recordem que el 2020 aquest fons va provocar una davallada important de quilos de raïm, i aquest any sembla que el patiment va en sentit contrari, ja que hi ha manca de pluges.\nEl director de la D.O Penedès, Francesc Olivella, comenta que tenir una mica més d’aigua seria interessant en aquestes dies previs a l’inici de la verema.\nTot i l’aigua que va caure la nit i matinada de dissabte a diumenge, caldria una mica més de pluja. Olivella considera però que per les varietat primerenques pot ser ja una mica tard.\nL’altra punt preocupant de la verema d’aquest any serà novament la gestió dels excedents. En aquest sentit des de la D.O reconeixen que és una qüestió que s’arrossega de fa anys, però que s’hi va treballant per tal de mirar de reduir-los.\nPer la seva banda, la pagesia també ha estat esperant aquesta pluja, que tot i ser escassa va ser benvinguda per tal de lluitar contra l’estrès hídric que pateixen les plantes. Josep Marrugat, pagès.\nSobre la verema d’aquest 2021, Marrugat apunta que a nivell sanitari no es preveu que generi problemes, i que el problema principal per la pagesia continua sent el dels excedents i els baixos preus que es justifiquen davant d’aquesta situació. Explica que des del sindicat Unió de Pagesos es va demanar també aquest any aplicar la verema en verd, però que finalment es va desestimar per les autoritats.\nUn altre dels reptes per a la D.O Penedès a mig termini és continuar diversificant la producció de vins i aconseguir que entre els consumidors s’ampliï la visió més enllà dels vins blancs. En aquest sentit Olivella remarca que cada cop es fan més vins negres i de més qualitat.\nLa previsió és que al voltant de mitjans de mes ja es comenci la verema amb les varietats més primerenques.\nDO Penedès, Francesc Olivella, Josep Marrugat, Verema 2021


Sense tabús, sense prejudicis. : Conseqüències de la Violència Contra les Dones\nConseqüències de la Violència Contra les Dones\nQUINES CONSEQÜÈNCIES COMPORTA EL MALTRACTAMENT FEMENÍ?\nEls maltractaments, no sempre són físics, sinó que també poden ser psicològics, tos dos conceptes junts, formen la violència de gènere.\nPrimer l’agressor infravalora i matxaca psicològicament a la víctima (principalment la dona) fins que aquesta perd l’autoestima i s’auto culpabilitza del fets a vegades arriba a la violència física, en la majoria dels casos.\nAquest estat si perdura molt de temps, pot arribar a portar a la dona a una sèrie de trastorns psicològics, i traumàtics.\nEls trastorns més freqüents són: l'estrès posttraumàtic, la síndrome de la dona maltractada i la depressió.\n§ Pel que fa a l'estrès posttraumàtic es tracta d'un dany que es presenta en forma de por incontrolat que reapareix quan es recorda l'experiència viscuda. Com a resultat d'aquests símptomes es manifesten problemes socials i laborals.\n§ La síndrome de la dona maltractada es manifesta com a conseqüència d'haver estat exposada a una relació de maltractament repetit durant un temps.\n§ És una malaltia mental provocada a causa de diferents traumes causats per a violencia viscuda, es relaciona amb la tristesa i això comporta a un estat de plorera constant, autoestima baixa, no relacionar-se amb altres persones, i fins i tot un sentiment en molts casos de no tenir ganes de viure.\nAnònim 6 d’octubre de 2012 a les 5:27\nEl maltractament fa molts anys que se sap, però com abans s'amagava tot, doncs....\nAbans les dones aguantaven tot, de cara a la seva família, i no tenien recolzament familiar, perquè si t'havies casat era per sempre,era per això que moltes dones morien a mans dels seus marits, i al ser un altre època ningú se'n assabentava.